《由下梅至资福估卖官产》
宋代·喻良能

晓发下梅寺，霁色浮垅麦。
崎岖白杨岸，诘屈黄牛轭。
野芳吐丰茸，山羽鸣格磔。
驱车复前途，聊欲遍阡陌。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。